Vrou op Limpopo-plaas vermoorArgieffoto: Lorraine Claasen ŉ Vrou se liggaam is Vrydag op ŉ plaas in Limpopo gevind nadat sy vermoedelik verkrag is. Ian Cameron, hoof van gemeenskapsveiligheid by AfriForum, het Saterdag aan Maroela Media gesê die voorval het op ŉ plaas in die Agatha-omgewing buite Tzaneen plaasgevind. “ŉ Groep arbeiders was die middag van die landerye op pad terug na hul woonplek, toe hulle ŉ vrou uit die omliggende plantasies hoor skreeu het,” het Cameron gesê. Die werkers het gaan ondersoek instel en later op die vrou se liggaam afgekom. Sy het glo by van die werkers op die plaas gaan kuier voor sy vermoor is. Haar ouderdom en oorsaak van dood is nie dadelik bekend nie. Maroela Media het navraag by die polisie gedoen en wag nog vir terugvoer.